Title: If you have not had clean/normal sex it has been noted in several medical studies that your eyesight is more prone to fuzzy images from a computer terminal…how did you rate
Author: Gracie Stefanescu
Last saved by: Henryk
Company: Anadarko

אתמול קראתי את התיקון לחוק של היטל השבחה.
החדשות הטובות הן שמעתה ניתן לקבל פטור לבנייה של 160 מ"ר במקום 120 מ"ר.
הבעיה היא, שלא הבינותי את סעיף המעבר משום שהטקסט ריצד לי בעיניים.
אז הלכתי אל האופטומטריסט, נבדקתי במשך חצי שעה, ולבסוף הוא אמר לי שהכל בסדר גמור.
חזרתי הביתה וזה המשיך לרצד. אז הלכתי לקופת חולים ועשיתי בדיקות דם ושתן. "הכל בסדר", אמרו לי, לך לפסיכולוג. 
הלכתי. סיפרתי על אמי הפולנייה, על אשתי העירקית, ועל ילדיי המעורבים, ופתרנו את כל הלחצים הנפשיים שלי. המשיך לרצד.
הלכתי לנירולוג שלא מצא כלום. "אתה תקוותי האחרונה" אמרתי לו, והזמנתי אותו לראות בעצמו את התיקון לחוק.
הנירולוג בא לביתי ומייד נוכח שגם לו זה מרצד בעיניים. 
"תפסיק לקרוא תיקוני חקיקה" יעץ לי.
"אז מה אכתוב במגזין לקוראיי הנכבדים" שאלתי.
"את התיקון לחוק בנוסחו המלא" יעץ לי. וכך עשיתי.

==================== * * * ======================

חוק התכנון והבנייה (תיקון מס' 53), התשס"א2000-

תיקון לתוספת השלישית
1.	בחוק התכנון והבנייה, התשכ"ה1965- בתוספת השלישית, בסעיף 19 - 
(1)	בסעיף קטן (ב), בפסקה (4), אחרי "לבריאות או לספורט" יבוא "או במקרקעין של הקדש ציבורי, כמשמעו בחוק הנאמנות, התשל"ט1979-" ואחרי "אם אותם מקרקעין" יבוא "או התמורה בעדם,";
(2)	בסעיף קטן (ג) - 
(א)	בפסקה (1), במקום "אינו עולה על 120 מ"ר" יבוא "אינו עולה על 160 מ"ר";
(ב)	בפסקה (2), המילים "כאמור בפסקה (1)" - יימחקו.
 (3)	אחרי סעיף קטן (ג) יבוא: 
"(ג1)	לעניין סעיף זה, "מקרקעין למגורים" ו"דירת מגורים" - לרבות מחסן אחד לכל יחידת דיור, ששטחו אינו עולה על 20 מ"ר";
תחולה
2.	הוראות סעיף 19(ג) לתוספת השלישית לחוק התכנון והבנייה, התשכ"ה1965-, כנוסחו בסעיף 1(2) לחוק זה, יחולו גם על השבחה במקרקעין שנוצרה לפני תחילתו ובלבד שעד יום תחילתו של חוק זה לא קיבל בעל המקרקעין היתר בנייה על אותם מקרקעין.